recursal/SuperWikiNEXT-32B huggingface dataset:
"בית ספר חרא גדול, תל אביב **(קרוי גם:** תיכון יצחק רבין אילת**,** בית הספר ע"ש רבין**) הוא בית ספר תיכון מקיף (ממלכתי על יסודי), שש שנתי (כיתות ז'-י"ב) באילת.**

בית הספר קרוי ע"ש יצחק רבין.

תיכון יצחק רבין
---------------

"תיכון יצחק רבין", תיכון שש שנתי: חטיבת ביניים וחטיבה עליונה, קיים במבנהו החדש משנת 2004.

"בית ספר תיכון עירוני מקיף ע"ש יצחק רבין, אילת" הוא אחד משלושת התיכוניים באילת, בנוסף ל"בית ספר תיכון ע"ש מנחם בגין, אילת" ו-"בית ספר תיכון עירוני מקיף גולדווטר". לצידם, קיים גם בית הספר העל-יסודי "אורים" לחינוך מיוחד, ובית הספר ברנקו וייס.

בין השנים 2004–2009 היה תיכון עירוני יצחק רבין מוגדר כ-"מצטיין פריפריה"

ב-1 בספטמבר שנת 2004 ביום הראשון ללימודים, פתח לראשונה בית הספר יצחק רבין את שעריו ל-1000 תלמידים, וזאת לאחר שמונה שנים של תכנון ובנייה.

בית הספר עבר מהמבנה הישן שנקרא "תיכון אלון" אל מקומו הנוכחי בכתובת: דרך יותם 51. את בית הספר ניהלה שמחה הראל.

לקראת שנת הלימודים ה'תש"ף (2019/2020) רינת לובלינר, מחנכת ומורה לספרות ותנ"ך בבית הספר "גולדווטר", מונתה למנהלת בית הספר.

בשכבת י' "כיתת אומץ" הנהנית מתקציבים וממשאבים ייחודיים.[דרושה הבהרה]

לבית הספר מספר תחומים: "פרויקט עקבה – אילת" וקשרים עם קהילות נוער בעולם, בעיקר גרמניה.[דרוש מקור]

בבית הספר תיכון עירוני מקיף רבין קיימות מגמות רבות, ביניהן מגמת שפות, הכוללת לימודי צרפתית, ערבית ואנגלית במתכונת מואצת.

נכון לשנת הלימודים ה'תשע"ו (2015/2016) בבית הספר ע"ש יצחק רבין היו רשומים 1212 תלמידים (23.6 תלמידים בכיתה). אחוז התלמידים הזכאים לבגרות 77.8%.

ל"בית ספר יצחק רבין" הוענקה תעודת הוקרה על זכייתו בתגמול דיפרנציאלי על הישגים לימודיים, חברתיים וערכיים לשנת תש"ף.[דרוש מקור]

נכון לשנת הלימודים ה'תש"ף (2019/2020) בבית הספר 22 כיתות של חטיבת הביניים, 19 כיתות של החטיבה העליונה, ו-5 כיתות של החינוך המיוחד. בבית הספר לומדים 1146 תלמידים.

בשנת 2019 החלה לפעול האקדמיה לכדורסל בבית הספר רבין אילת. האקדמיה משלבת בתוכה שחקנים משתי קבוצות עירוניות: הפועל אילת ומכבי אילת.

חלוקה לכיתות
------------

* חטיבת ביניים - 22 כיתות
* חטיבה עליונה - 19 כיתות
* חינוך מיוחד - 5 כיתות

### מרחבים מקצועיים

אזרחות, אמנות, אנגלית, גאוגרפיה, גרמנית, היסטוריה, לשון, מדעים, מדעי הטכנולוגיה, מדעי הספורט, מנהל וכלכלה, מתמטיקה, ספרות, עבודת שורשים, ערבית, קיימות, תנ"ך

### מקצועות מוגברים (5 יחידות)

* מנהל וכלכלה
* ביולוגיה
* תולדות האמנות והבנתה
* גאוגרפיה
* מדעי המדינה
* פיזיקה

קישורים חיצוניים
----------------

* 

* אתר האינטרנט הרשמי של בית ספר תיכון עירוני מקיף ע"ש יצחק רבין, אילת

הערות שוליים
------------

1. ↑  תיכון יצחק רבין אתר בית הספר
2. ↑  מצטייני פריפריה 2004–2009 / ראו אילת, תיכון רבין הרשמה ללימודי תואר ראשון אוניברסיטת תל אביב
3. ↑  הושלם סבב מינוי מנהלי בתי ספר באילת יום יום באילת, מירב לוי דיאמנט, 14 ביוני 2019
4. ↑  בית ספר תיכון רבין אילת אתר התיירות הרשמי
5. ↑  בית ספר יצחק רבין, אילת אתר מדלן
6. ↑  אגף החינוך עיריית אילת / בתי ספר העל יסודיים באילת בית ספר תיכון עירוני מקיף ע"ש יצחק רבין
שגיאות פרמטריות בתבנית:תרופה   
פרמטרים [ ChemSpiderID ] לא מופיעים בהגדרת התבנית  
'סיכון לתלות: קיים סיכוי לפתח תלות' אינו ערך חוקי 

**זורנולון** (**Zuranolone**) היא התרופה הפומית הראשונה שאושרה על ידי מנהל המזון והתרופות האמריקאי (FDA) לטיפול בבדיכאון לאחר לידה (PPD) ביולדות. התרופה נמכרת בשמה המסחרי זורזוביי (Zurzuvae).

עד כה, הטיפול בדיכאון לאחר לידה היה זמין רק במתן זריקה תוך ורידית שניתנה על ידי איש צוות רפואי, מה שהפך אותו ללא נגיש לחלק נרחב מהאוכלוסייה. פיתוח תרופה זאת מקנה אפשרות טיפול חדשה לאימהות המתמודדות עם דיכאון קיצוני שיכול להיות גם מסכן חיים.

שימוש רפואי
-----------

יש לקחת זורנולון יחד עם אוכל המכיל שומן. המינון המומלץ הוא 50 מ״ג באופן אוראלי, פעם ביום בערב, למשך 14 יום.

המינון יכול להיות מופחת ל-40 מ״ג במקרה שנחוות השפעות מדכאות על מערכת העצבים המרכזית כגון ישנוניות ובלבול.

ניתן להשתמש בתרופה לבדה או יחד עם נטילת תרופות נוגדות דיכאון אחרות.

במקרה של פגיעה בכבד או פגיעה בינונית-קשה על התפקוד הכלייתי, מומלץ להפחית את המינון ל-30 מ״ג, במתן פומי, פעם ביום, בערב, למשך 14 יום.

מנגנון הפעולה
-------------

אופן הפעולה של התרופה עדיין אינו מובן לגמרי, אך חושבים כי יש לו קשר למודולציה האלוסטרית החיובית שלו על קולטני GABA-A.

תופעות לוואי
------------

תופעות הלוואי השכיחות ביותר הן ישנוניות, עייפות, סחרחורת, צינון, שלשול, חוסר אנרגיה, וזיהום בדרכי השתן.

### דיכוי מערכת העצבים המרכזית

זורנולון יכולה לגרום להשפעות מדכאות על מערכת העצבים כגון ישנוניות ובלבול. בעקבות כך מטופלים הנוטלים זורנולון יכולים להיות בסיכון גבוה יותר לנפילות ועל כן יש להזהיר את המטופלים מביצוע פעילויות כגון נהיגה או כל פעילות שעלולה להיות מסוכנת, עד לפחות 12 שעות לאחר נטילת התרופה.

### מחשבות אובדניות

למטופלים החווים תחת התרופה מחשבות או התנהגות אובדנית יש לשקול הפסקת השימוש בתרופה.

היריון והנקה
------------

על סמך ניסויים קליניים אין מספיק מידע בכדי להעריך סיכונים מנטילת התרופה במהלך ההיריון, ממחקרים שבוצעו בבעלי חיים נמצא כי עלול להיגרם נזק לעובר בעת נטילת זורנולון במהלך ההיריון.

זורנולון עובר בכמות מזערית בחלב האם, ונתונים על השפעות הזורנולון על היונק ועל ייצור חלב מינימליים. לאור הסיכון לחיי האם, אין מניעה ליטול את התרופה גם במהלך הנקה.

קישורים חיצוניים
----------------

* עלון לצרכן
* זורנולון באתר DRUGS
* דיכאון אחרי לידה באתר משרד הבריאות
* הערך "זורנולון - Zuranolone", באתר "ויקיתרופות"

הערות שוליים
------------

1. ↑  Office of the Commissioner, FDA Approves First Oral Treatment for Postpartum Depression, FDA, ‏2023-08-22 (באנגלית)
2. 1 2 3 4  ZURZUVAE FDA prescribing information
3. ↑  Justin Faden, Leslie Citrome, Intravenous brexanolone for postpartum depression: what it is, how well does it work, and will it be used?, **Therapeutic Advances in Psychopharmacology** 10, 2020-11-09, עמ' 2045125320968658 doi: 10.1177/2045125320968658

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**בועז שלמה** הוא ראש המועצה האזורית לכיש הנבחר.

ביוגרפיה
--------

בועז נולד במושב נוגה שבמועצה אזורית לכיש לרפי ורות שלמה.

בצה"ל שירת בגדוד 890 של חטיבת הצנחנים, ובהמשך שימש כקצין וכמדריך בבה"ד 1. לאחר מכן שימש בתפקיד מבצעי ביחידת החבלה המיוחדת של משטרת ישראל.

בעל תואר ראשון ותואר שני במשפטים מהקריה האקדמית אונו, ותעודת הנדסאי אלקטרוניקה. בעל משרד עריכת דין עצמאי בתחום האזרחי מסחרי-מקרקעין.

בבחירות לרשויות המקומיות בישראל 2018 הפסיד לראש המועצה המכהן דני מורביה ממושב ניר ח"ן.

בבחירות לרשויות המקומיות בישראל 2024 התמודד שלמה לראשות המועצה בפעם השנייה. בבחירות זכה שלמה ל-61.8% מהקולות, ובכך נבחר לראשות המועצה. יריבו עמיר אלנברג, קיבל 38.2% מהקולות.

חיים אישיים
-----------

מתגורר במושב שחר. נשוי לכוכי ואב לשלושה ילדים.

קישורים חיצוניים
----------------

* 

* אתר האינטרנט הרשמי של בועז שלמה

הערות שוליים
------------

1. ↑  בועז שלמה תושב שחר מתמודד לראשות המועצה האזורית לכיש באתר יישובניק נט, 18 במאי 2023 (בעברית)
2. ↑  מועצה אזורית לכיש: בועז שלמה ניצח עם 61.8% מהקולות, באתר ynet, 28 בפברואר 2024
כפי שמוגש באוסטריה על פי רוב
**פלצ'ינטה גונדל** או **פנקייק גונדל** (בהונגרית: **Gundel-palacsinta**) הוא קינוח מהמטבח ההונגרי.

היסטוריה
--------

את פלצ'ינטה גונדל הראשון הכין השף ובעל המסעדה קארוי גונדל (ספרי הגסטרונומיה שלו הם בין היצירות הטובות והידועות ביותר בנושא המטבח ההונגרי. עם יצירותיו גם בשפות זרות, הוא הפך לפופולרי את המטבח ההונגרי והגביר את התיירות בתערוכות הבישול ובמצגות שלו. הוא היה מהאישים המובילים בתעשיית המסעדנות והמלונאות ההונגרית). הוא הגיש את הפנקייק במילוי אגוזי מלך, רום וצימוקים טחונים עם ציפוי שוקולד מריר עשוי חלמון ביצה, שמנת מתוקה ואבקת קקאו. המתכון המקורי סודי; רק מסעדת גונדל יודעת אותו במדויק. המסעדה מגישה בשנה, גם היום, 25,000 מנות של פלצ'ינטה גונדל לאורחיו, עבורן משתמשים ב-1000 ק"ג אגוזים ו-500 ק"ג שוקולד.

באוסטריה
--------

הקינוח מוכר היטב במטבח האוסטרי. פנקייק זה מוצע באוסטריה לפעמים בתור "פלצ'ינקה שוקו-אגוזים" (Schoko-Nuss-Palatschinke) או "פלצ'ינקה אגוזים" (Nuss-Palatschinke). לרוב הוא מוגש עם קצפת ובדרך כלל אינו מכיל צימוקים. מלון זאכר מציג אותו על פי המתכון המקורי, עם אגוזי מלך מקורמלים.

ספרות
-----

* Christoph Wagner und Hotel Sacher (Hrsg.): *Süsses aus dem Sacher.* Pichler, 2007, ISBN 978-3-85431-440-0.

קישורים חיצוניים
----------------

* מתכון לפלצ'ינטה גונדל

הערות שוליים
------------

1. ↑  "Egy igazi desszert ikon: a Gundel palacsinta" (בהונגרית). אורכב מ-המקור ב-2020-10-26.
"**לשיר זה כמו להיות ירדן**" הוא שיר שכתבה והלחינה נעמי שמר. ידוע הביצוע לשיר של חבורת בימות עם מירי אלוני כסולנית.

רקע לכתיבת השיר
---------------

השראה לכתיבת השיר הוא טיול בת מצווה של שמר עם אמה רבקה ספיר. בטיוטה לשיר כתבה שמר הערה המופנית לאמה:

> 
> נ.ב. בבית הראשון תמצאי את עקבות טיול הבר-מצוה שלנו (ענין של 29 שנים קטנות). את רואה שום דבר לא הולך לאיבוד.
> 
> 
> 
> 

 בר המצווה של הנערה נעמי ספיר לימים המשוררת נעמי שמר נחגג בתוספת טיול "למעלה בצפון". בני ובנות הקיבוץ חגגו בר מצווה בהגיעם לגיל שלוש עשרה. כפי שסיפרה על עצמה שמר, לא אהבה מאמצים פיזיים וקיטרה לאורך כל מסלול הטיול. שמר התיישבה לנוח כל כמה צעדים ואיימה שלא תמשיך במסלול כשהאם משכנעת אותה להמשיך. השתיים טיילו ועברו את אזור מקורות הירדן לכיוון דרום. למרות שנראה כי סבלה בטיול, זיכרונות הטיול לא נשכחו ושמר קיבלה השראה ממנו לכתיבת השיר. בבית הראשון מתוארים המראות שראתה במסלול.

שמר כתבה את השיר בשנת 1972 יחד עם עוד שירים חדשים למופע חדש שהעלתה "חבורת בימות"' עם הסולנית מירי אלוני. במאי המופע היה צדי צרפתי. בתה של שמר, ללי שמר סיפרה כי: "אמא שלחה אותו לסבתא ביום הזיכרון של סבא מאיר עם ההקדשה".

שמר הרבתה לשלב בשיריה ביטויים מהתנ"ך ולשון חז"ל. בשיר המילים "גאון מימיך", הכוונה לצמחייה סבוכה הצומחת בגדותיו של הירדן, וצומחת בעיקר בקרבת שפך הירדן לים המלח, מקום שבו הנחל שופע ושוצף, מכונה בתנ"ך גְּאוֹן הַיַּרְדֵּן. מילים אלה רומזות לאדם בצעירותו. 

בספרה "הספר השני" הקדישה את השיר לחברתה חנה כהן.

השיר צעד במצעדי הפזמונים השבועיים של הגל הקל מה- 16 באוקטובר 1972, וצעד 14 שבועות, עד 22 בינואר 1973. ב-18 בדצמבר 1973 הגיע למקום הראשון, ושהה שם שבועיים. במצעד השנתי תשל"ג של התחנה דורג במקום ה־18.

ביצועים ידועים נוספים של השיר
-----------------------------

מיטב זמרי ישראל ביצעו את השיר בהם, ירדנה ארזי, אורה זיטנר, אופירה גלוסקא, הבחורים מאפיקים, הגבעטרון אביבה אבידן ודודו זכאי.

קישורים חיצוניים
----------------

* לשיר זה כמו להיות ירדן - מירי אלוני וחבורת בימות, סרטון בערוץ "מירי אלוני", באתר יוטיוב (אורך: 02:45)
* מילות השיר "לשיר זה כמו להיות ירדן", באתר שירונט

הערות שוליים
------------

1. ↑   לשיר זה כמו להיות ירדן - מירי אלוני וחבורת בימות, סרטון בערוץ "מירי אלוני - Miri Aloni", באתר יוטיוב (אורך: 02:45)
2. 1 2 3  לשיר זה כמו להיות ירדן – מילים וביצועים | שמר, נעמי, 1930-2004 מלחין מחבר | מוזיקה | הספרייה הלאומית, באתר www.nli.org.il
3. ↑  לשיר זה כמו להיות ירדן, באתר www.plaot.com
4. ↑  עמרי מניב, נפתרה התעלומה מאחורי שירה המפורסם של נעמי שמר, באתר nrg‏, 4 בדצמבר 2012
5. ↑  אברהם זיגמן, **מדרש נעמי**, ירושלים: יד בן צבי, 2009, עמ' 87
6. ↑  לשיר זה כמו להיות ירדן – פזמונט, באתר pizmonet.co.il
7. ↑  מילות השיר "לשיר זה כמו להיות ירדן", באתר שירונט
הרב **מנחם דוד הגר** (נולד בט' בכסלו ה'תש"י, 30 בנובמבר 1949), הוא האדמו"ר מחסידות שאץ ויז'ניץ בחיפה.

ביוגרפיה
--------

נולד כבן בכור להרב משה הגר בעל "הברכת משה" ראש ישיבת יחל ישראל (סערט ויז'ניץ), ולאלטע פנינה פעריל בת הרב חיים מנחם דוד הורוביץ, רבה של העיר דז'יקוב. למד בישיבת עץ חיים ווילרייק שבאנטוורפן ובישיבת יחל ישראל.

בשנת ה'תשכ"ט נישא לבלומא מלכה, בת הרב חיים אלתר פאנעט, אב"ד קארלסבורג, ולימים רבה של השכונות שייך מוניס ורמת אביב בתל אביב. לאחר נישואיו היה מנהל רוחני בתלמוד תורה וישיבת סרט ויז'ניץ בחיפה. נסמך לרבנות בידי הרב יצחק יעקב וייס, הרב משה אריה פריינד, הרב עובדיה יוסף, הרב יצחק נסים, הרב ישראל אריה זלמנוביץ, הרב יוסף משאש והרב יעקב בן ציון רוטנר רב שכונת חליסה.

בשבת פרשת שקלים בשנת ה'תשל"ב מונה לאדמו"ר על ידי דודו הרב אליעזר הגר, האדמו"ר הקודם מסערט ויז'ניץ.

הקים מוסדות בשם "אהל משה" הכוללים תלמוד תורה, ישיבה וכולל אברכים ברחוב הרצל בעיר. מתגורר בשכונת רמת ויז'ניץ. בית מדרש נוסף של החסידות קיים בעיר אשדוד, בניהולו של בנו הרב ברוך.

הוא מוסר מדי שבוע שיעור בבית כנסת בשכונת דניה.

בנובמבר 2023 התמוטט עקב אירוע מוחי בשהותו בטורונטו שבקנדה, ואושפז בבית החולים הכללי של טורונטו (אנ').

ילדיו
-----

* הרב ברוך, רב החסידות בעיר אשדוד, חתנו של הרב אברהם יונה שוורץ, רבה של ווינה.
* הרב אברהם שמואל, חתנו של הרב אברהם שטיינברגר יו"ר מכון המדרש המבואר.
* ברכה, נשואה להרב אהרן פולק, ראש כולל באלעד
* חתנו הרב שמואל שמעלקא רוזנבוים בנו של האדמו"ר רבי יעקב ישכר בער רוזנבוים מנדבורנה - ראש כולל נדבורנה.
* ישראל, חתן האדמו"ר מליטשיק.
* שרה, נשואה לרב יעקב יצחק בידרמן בנו של האדמו"ר מלעלוב בית שמש - ר"מ בקבוצה החסידית בישיבת מיר בירושלים.
* צירל, נשואה לרב חנוך העניך, בנו של הרב אהרן שפירא, רב קהילת נארול בבני ברק.

קישורים חיצוניים
----------------

* האדמו"ר משאץ ויז'ניץ באתר כיכר השבת
* רפי פרלשטיין, מגדלור חיפאי: קווים לדמותו של הרבי משאץ ויז'ניץ • פרופיל חסידי, באתר כל הזמן, ‏2017-03-26
* הילולת הצמח צדיק מויז’ניץ אצל נכדו האדמו"ר משאץ ויז’ניץ, באתר רדיו קול חי, ‏1 בספטמבר 2015

הערות שוליים
------------

1. ↑  משה ויסברג, התפללו: האדמו"ר מחיפה התמוטט בקנדה, באתר בחדרי חרדים, 30 בנובמבר 2023
**זיו תמרי** (נולד ב-18 בפברואר 1979) הוא מוזיקאי יוצר, מלחין וגיטריסט ישראלי.

ביוגרפיה
--------

זיו תמרי נולד בפתח תקווה ובגיל 12 החל לנגן על גיטרה חשמלית. תמרי ניגן במספר להקות רוק אלטרנטיביות ובשנת 2010 עבר לווינה, אוסטריה. שם למד מוזיקה קלאסית בקונסרבטוריון של וינה.
אחת מלהקותיו בווינה, Ubiks Cube, הופיעה בפסטיבלים, לרבות פסטיבל Donauinsel בווינה. בנוסף, זיו ניגן בגיטרה באס במחזמר אביב מתעורר (באנגלית: Spring Awakening).

תמרי הקים בשנת 2014, עם חזרתו לישראל, את להקת הרוק פרפקט סימפל.
בשנת 2016 הוא הוציא מיני אלבום הסולו Ancient Land EP ויצא לסיבוב הופעות באירופה. בשנת 2018 הוציא את האלבום הסולו My Promised Land. האלבום הוא רוק מתקדם ורוק אקזוטי, ברובו אינסטרומנטלי ומוקדש לארץ ישראל.

תמרי מציין כהשפעות מוזיקליות בין היתר את ריצ'י בלקמור, סטיבי ריי וון, דייוויד גילמור, להקת Rush, איירון מיידן וג'ימי פייג'.

תמרי בנוסף לגיטרה, מנגן גם על כלי נגינה רבים כגון גיטרה באס, מנדולינה, גיטרה פורטוגזית, יוקוללי, בנג'ו, בוזוקי אירי, בוזוקי יווני, עוד ערבי, סטאר פרסי, סיטאר, לאוד ספרדי, סאז, דולצימר, מנדול אלג'יראי ועוד. עם זיקתו לכלי הנגינה האתניים, הקים זיו חנות ייחודית לכלי נגינה מהעולם בשם מיוזיקל ספייסס (תבלינים מוזיקליים), בפתח תקווה.

כיום תמרי מנגן במספר להקות רוק-פופ בהן Perfekt Simple, סינאיה ולהקת הפולק Eternal Wind, שבכולם תמרי הוא גם כותב השירים העיקרי.

סבא רבא של תמרי הוא אבנר כרמי.

חיים אישיים
-----------

בנוסף לדיפלומה במוזיקה קלאסית מהקונסרבטוריון של וינה, תמרי הוא בוגר תואר ראשון B.Sc בביוטכנולוגיה רפואית ממכללת תל חי.

נכון ל-2019, הוא מתגורר בפתח תקווה.

קישורים חיצוניים
----------------

ויקישיתוף מדיה וקבצים בנושא **זיו תמרי** בוויקישיתוף
* אתר האינטרנט הרשמי של זיו תמרי (באנגלית)
* זיו תמרי, סרטונים בערוץ היוטיוב
* האתר של Musical Spices
* Perfekt Simple, סרטונים בערוץ היוטיוב
* Eternal Wind, סרטונים בערוץ היוטיוב

הערות שוליים
------------

1. ↑  אורי קידר, האם זיו תמרי מפתח תקוה יצליח לזכות בפרס גראמי היוקרתי?, באתר mynet‏ הוד השרון, 26 בנובמבר 2019
2. ↑  משה פורת - מכוון פסנתרים - סיפורי פסנתרים, באתר www.piano.co.il
**שי רוזנצוויג** (נולד ב-16 בדצמבר 1975) הוא יזם הייטק ישראלי וראש מועצת אלפי מנשה. רוזנצוויג שירת כמ"פ במילואים בדרגת סרן.

ביוגרפיה
--------

### פעילות ציבורית

#### ראש מועצת אלפי מנשה

ראש מועצת אלפי מנשה בבחירות 2018 התמודד רוזנצוויג מול שלושה מועמדים נוספים, בהם ראש המועצה המכהן שלמה קטן, וניצח בסיבוב הראשון כאשר זכה בכ-42% מן הקולות.

כראש מועצה רוזנצוויג התמקד בהבראת היישוב מבחינה כלכלית, אשר היה שרוי בחובות של עשרות מיליוני שקלים. כיום, לפי נתוני משרד הפנים, היישוב מאוזן תקציבית וסיים בהצלחה תוכנית הבראה. מבחינה ביטחונית, רוזנצוויג נחשב ממי שהוביל את המאבק לסגירת הפרצות בגדר במהלך 2022 ואף העביר את לשכתו לפרצה בגדר ההפרדה.

במהלך ההתמודדות לתפקיד ראש המועצה, הבטיח רוזנצוויג לקדם שקיפות ציבורית כדי לחזק את הידע, האמון והשתפות הציבור במערכת הפוליטית. בתוך כך החל רוזנצוויג לשדר את הישיבות לראשונה בשידור חי וכן להשקיף את יומנו לציבור.

בבחירות שהתקיימו בפברואר 2024, זכה רוזנצוויג להמשיך לקדנציה שנייה, כאשר זכה בכ-85% מן הקולות, ואף דורג ברשימת 15 ראשי הערים האהודים ביותר. רשימתו למועצה, עשייה, זכתה להישג השיא אי פעם באלפי מנשה, עם 7 מנדטים מתוך 9 בסה"כ.

#### חבר מועצת אלפי מנשה

בשנת 2013 ייסד רוזנצוויג את סיעת ״עשייה״, אשר חרתה על דגלה את קידום הצעירים, חיזוק הקהילה, החדשנות והחינוך. בבחירות שהתקיימו ב-2013, זכתה הסיעה ב-36% מן הקולות. בשנים אלה כיהן רוזנצוויג כחבר מועצת אלפי מנשה, כמ"מ החברה הכלכלית, כיו"ר וועדת החדשנות והשירות לתושב וכן בתפקידים נוספים.

### תפקידים ציבוריים נוספים

לצד תפקידו כראש מועצת אלפי מנשה, רוזנצוויג פעיל בשלטון המקומי במועצת יש"ע וממלא מספר תפקידים:

* יו"ר ועדת טכנולוגיה בשלטון המקומי
* יו"ר דירקטוריון החברה לחדשנות בשלטון המקומי
* חבר בוועדת החינוך של השלטון המקומי
* ממייסדי אשכול הרשויות יו"ש
* יו"ר ועדת החדשנות של יו"ש
* חבר דירקטוריון במפעל הפיס
* חבר דירקטוריון בשלטון המקומי

חיים אישיים
-----------

רוזנצוויג גרוש ואב לשלושה ילדים.

קישורים חיצוניים
----------------

### רשתות חברתיות

* שי רוזנצוויג, ברשת החברתית פייסבוק
* שי רוזנצוויג, ברשת החברתית אקס (טוויטר)
* שי רוזנצוויג, ברשת החברתית אינסטגרם
* שי רוזנצוויג, ברשת החברתית טיקטוק

### בתקשורת

* Ynet, ראש מועצת אלפי מנשה העביר את לשכתו לפרצה בגדר ההפרדה, באתר ynet, 13 באפריל 2022
* ערוץ 7, משבר קורונה: ראש מועצת אלפי מנשה, שי רוזנצוויג, ויתר על העלאה בשכר, באתר ערוץ 7, 18 באפריל 2020
* חדשות כיפה, ‏לפי החלטת ראש המועצה: הישוב אלפי מנשה יהיה סגור לכניסת תושבים מן החוץ, באתר כיפה, 25 במרץ, 2020
* גיא נרדי, ‏"פגיעה באיכות החיים": מחאה נגד תחנות כוח באזור השרון, באתר גלובס, 9 בספטמבר 2019
* בני קימרון, תוכנית הקיצוצים של אלפי מנשה, ידיעות השרון, 22 ביוני 2019

הערות שוליים
------------

1. ↑  שי רוזנצוויג, רשת הלינקדאין
2. ↑  תוצאות הבחירות המקומיות 2018, אתר משרד הפנים
3. ↑  אלישע בן קימון, ראש מועצת אלפי מנשה העביר את לשכתו לפרצה בגדר ההפרדה, באתר ynet, 13 באפריל 2022
4. ↑  יומן ראש המועצה 2019, באתר מועצת אלפי מנשה  
ראשי הרשויות שהבטיחו וקיימו, באתר "שקוף", 15 באוקטובר 2019
5. ↑  עופר פטרסבורג‏, הפתיעו בענק: אלו 15 ראשי הערים הכי אהודים בישראל, באתר וואלה!‏, 28 בפברואר 2024
6. ↑  סיעת ״עשייה״, רשת הפייסבוק
7. ↑  תוצאות הבחירות המקומיות 2013, אתר משרד הפנים
**עובד אפרת** (נולד ב-1 באפריל 1956) הוא מוזיקאי, מלחין ומעבד מוזיקלי ישראלי. מאז 2011 מכהן כיו"ר דירקטוריון אקו"ם.

ביוגרפיה
--------

אפרת נולד בתל אביב והחל את דרכו המוזיקלית בנגינה על גיטרה בהיותו ילד. לאחר שירותו הצבאי בשייטת 13, הצטרף ללהקת הקליק כנגן גיטרה בס. במהלך עבודתו בלהקה, התפרסם תחת הכינוי "אובי פפר". במהלך שנות השמונים ניגן אפרת בהרכבים שונים ועם אמנים רבים, בהם אהוד בנאי, סי היימן וגבי שושן. לעיתים קיבל קרדיט בשם "עובד פפר".

לקראת סוף שנות השמונים, התגלה כישרונו כמלחין, בעבודתו עם הזמרת ליליה, לה הלחין, עיבד והפיק מוזיקלית את אלבומה הראשון, וכן את הלהיט "גבר באמבטיה". הפיק את "קת תום", אלבום הבכורה של טובה גרטנר, ועיבד יחד איתה את שיריו. החל משנת 1989 פרץ אפרת בפעילות מוזיקלית ענפה, הפיק וניגן בתקליטו של אהוד בנאי - "קרוב", הלחין עבור סי היימן, הפיק מוזיקלית את אלבומה של להקת נוער שוליים, "ציירי לך שפם" והלחין לה מספר שירים. אפרת אף הפיק עבור סיון שביט, יעל לוי וחוה אלברשטיין וכמו כן עיבד עבורה.

במהלך שנות ה-90 המשיך להפיק ולעבד עבור אומנים רבים, עם חלקם עבד בעבר וחלקם חדשים כגון גידי גוב, דפנה דקל, אדם, טל פרידמן, דני בסן ונורית גלרון, ניגן בלהקתו של רמי קלינשטיין "המועצה", עיבד והפיק עבור להקת גן חיות ורפי פרסקי.

ב-1992 כתב את המוזיקה לסרט "ללקק ת'תות" בהשתתפות אורי בנאי.

ב-1995 כתב את המוזיקה והלחין את השירים לקלטת הילדים "בוא אלי פרפר נחמד" בהשתתפות מיקי קם, איתי שגב, ואביגיל אריאלי.

בהמשך דרכו, הלחין, ניגן, עיבד והפיק אפרת עבור אמנים רבים נוספים, בהם ריטה, אתי אנקרי, יהודית רביץ, ורד קלפטר, זקני צפת ודני סנדרסון.

במהלך עבודתו המוזיקלית הפיק ועיבד, בנוסף, עבור מספר מופעי פסטיגל, כמו כן השתתף בהפקה המוזיקלית של מספר סרטים והלחין עשרות נוספים. רבים מלחניו זכו לפופולריות רבה, כגון "אמסטרדם", "אינך מבקש דבר", "בדיוק כמו אז", "הרווח בין הגבר לחולצה", "נאחז באוויר" ועוד.

משפחתו
------

אפרת נשוי לפרופסור דפנה אפרת, ולהם שני בנים, שאחד מהם הוא המחזאי והשחקן דניאל אפרת.

קישורים חיצוניים
----------------

* עובד אפרת, במיזם "אישים" לתיעוד היצירה הישראלית
* עובד אפרת, במסד הנתונים הקולנועיים IMDb (באנגלית)
* עובד אפרת, באתר שירונט
* עובד אפרת, באתר MusicBrainz (באנגלית)
* עובד אפרת, באתר Discogs (באנגלית)
* עובד אפרת, דף שער בספרייה הלאומית
* עובד אפרת, באתר MOOMA (בארכיון האינטרנט)

הערות שוליים
------------

1. ↑
2. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312937605171
* ISNI: 0000 0000 6825 4999
* LCCN: n2012000124
* MusicBrainz: e5a6246a-448a-4e62-bca7-93151713f892
* VIAF: 97293642
* WorldCat: lccn-n2012000124

 |
מכוערות

**מורפו כחול** (שם מדעי: *Morpho peleides*) הוא פרפר החי ביערות הגשם של האמזונאס של דרום אמריקה וגם צפונה משם באמריקה המרכזית ומקסיקו הטרופית. נמצא בסכנת הכחדה.

מאפיינים
--------

זהו פרפר צבעוני בעל כנפיים כחולות בוהקות. מטרתם של הברקות האור הנוצרות על ידי עשרות קשקשים זעירים בין הכנפיים להבהיל טורפים ולסנוור אותם. פעולה זו מיועדת בעיקר נגד עופות וזוחלים רעבים שהם הטורפים המסוכנים ביותר לו.

מוטת כנפיו מגיעה ל 7.5–20 ס"מ והפרפר חי חיים קצרים, אך הופך לבוגר תוך 115 ימים מבקיעתו. הזחלים אדומים-שחורים עם כתמים ירוקים ואוכלים בעזרת לסתותיהם הגדולות עלים שונים, בעיקר של צמחים ממשפחת הקטניות או ביגוניים וגם אוכלים פירות נרקבים ומיצים. עם זאת בעתות מחסור הם עלולים להיות קניבלים. הם עלולים להיטרף על ידי עכבישים, צרעות, גמלי שלמה, נמלים וחוליתנים. להגנתם הם נוהגים להתקבץ יחדיו ואף לתקוף טורפים קטנים יחידים.

הפרטים הבוגרים אוכלים רק צוף פרחים וכן מיצי פירות כמו מנגו, ליצ'י וקיווי.

גלריה
-----

* מלפניםמלפנים
* מאחורמאחור
* מורפו כחול בבית הפרפרים של וינהמורפו כחול בבית הפרפרים של וינה

קישורים חיצוניים
----------------

ויקישיתוף מדיה וקבצים בנושא **מורפו כחול** בוויקישיתוף
* מורפו כחול, באתר ITIS (באנגלית)
* מורפו כחול, באתר NCBI (באנגלית)
* מורפו כחול, באתר האנציקלופדיה של החיים (באנגלית)
* מורפו כחול, באתר GBIF (באנגלית)
* מורפו כחול באתר waza

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007539645805171

 |
**חדשון בעברית קלה** הוא אתר אינטרנט שמופעל על ידי האגף לחינוך מבוגרים במשרד החינוך ומציג ידיעות חדשותיות בעברית קלה ובניקוד חלקי או מלא בצירוף ביאורי מילים ומושגים. האתר נועד ללומדי עברית בארץ ובעולם. האתר החליף את עיתון שער למתחיל.

היסטוריה
--------

בין השנים 1956–2012 יצא לאור בישראל השבועון "שער למתחיל" במטרה לסייע לעולים חדשים וללומדי עברית בארץ ובעולם לתרגל קריאת עברית ולהתעדכן בחדשות בשפה קלה. העיתון חדל לצאת בשנת 2012.

בשנת 2014 נעשה ניסיון ראשון להקים אתר אינטרנט שיחליף את העיתון. אתר זה פעל עד ראשית שנת 2015 אך פעילותו פסקה בשל בעיות טכנולוגיות. בחודש יולי 2016 חודשה הפעילות באתר חדש. באתר זה עולות ידיעות חדשותיות וכתבות מארכיון שער למתחיל. חלק מהתכנים באתר אף מוקלטים. באתר נעשה שימוש על ידי עולים חדשים, מורים לעברית, אולפנים להוראת עברית ולומדי עברית בארץ ובעולם.

במקביל לאתר זה מפעיל משרד החינוך אתר מקביל המיועד לילדים בגיל בית ספר יסודי.

קישורים חיצוניים
----------------

* אתר רשמי
* ציפי מזר, חדשון בעברית קלה במרשתת, הד האולפן החדש, גיליון 106, אביב תשע"ז 2017.

הערות שוליים
------------

1. ↑  חַדְשוֹן לילדים | עברית: חינוך לשוני | מרחב פדגוגי | משרד החינוך, באתר פורטל עובדי הוראה | מרחב פדגוגי (באנגלית)
פסל "שומר הנגב" בצומת הכניסה לנאות חובב
**אמיליו מוגילנר** (נולד ב-1965) הוא אמן ישראלי סביבתי חב"דניק. פסלו המפורסם שומר הנגב, נמצא בכניסה לנאות חובב.

ביוגרפיה
--------

מוגילנר נולד וגדל בארגנטינה. בגיל 4 עלה עם משפחתו לישראל והתגורר ברחובות. בכיתה י"א עזב את הלימודים לטובת טיולים וחקר מעמיק של מערות בית גוברין. בצבא שירת בצנחנים ולאחר השחרור פנה לאמנות. עם השנים קנה לעצמו שם כצייר ופסל סביבתי שמשקיע את כל מרצו וכספו בשיפור איכות הסביבה. לדבריו סימנו אותו כמטרה לפגיעה מצד ארגוני פשיעה. ""אני חושש לחיי אבל לא פוחד", הוא אומר. "בורא עולם שומר עליי ואני תמיד ערני ודרוך לכל תרחיש"."

במאי 2001, בזמן שצייר בביתו, פרץ לביתו רעול פנים שירה בו בגב וגרם לתלישת כתפו הימנית. הציור שעליו עבד בעת ניסיון ההתנקשות היה דיוקן עצמי שלו כשהוא צועק. ""ואז נתתי למתנקש כזאת צעקה, שהוא עמד מולי רועד, מזיע, ואחר כך ברח החוצה עם הזנב בין הרגליים"." ניסיון ההתנקשות הותיר אותו משותק בידו הימנית ואילץ אותו להשתמש ביד שמאל. אותו ציור הפך עם הזמן לסדרת ציורים של צעקות, שמסמלת עבורו את "סוף העידן של יד ימין ותחילת העידן של יד שמאל". לדבריו, הוא סובל עדיין מכאב.

מוגילנר נשוי ואב לילדים ומתגורר בבית עם באר מים שנבנה במאה ה-19 שאת קירותיו שיחזר בעצמו. הבית משמש אותו לסטודיו לציור.

בין עבודותיו
------------

* **שומר הנגב** – 16 מטר, אחד מהגדולים בישראל. התבנית נוצרה מ-1,400 טון של ברזל, עפר ואדמת נגב ולתוכה נוצקו 400 טון של בטון מזוין. הוא הוצב בכניסה לנאות חובב ב-27 בנובמבר 2005.
* **חנוכייה** – גובה תשעה מטרים וחצי, החנוכייה האמנותית הגבוהה ביותר שמוצבת בישראל. נמצאת בגן המייסדים ברחובות.
* **פסלי הינשופים** – הפסלים עשויים מחומרים ממוחזרים ויציקת בטון, נמצאים באזור תעשייה פארק ינאי בפתח תקווה.
* **שומר היערות** – הפסל נמצא במפגש רחוב השריון ודרך גבעות הכורכר בנס ציונה.

גלריה
-----

* פסלי הינשופים, אזור תעשייה פארק ינאי, בפתח תקווהפסלי הינשופים, אזור תעשייה פארק ינאי, בפתח תקווה
* "שומר היערות" – מפגש רחוב השריון ודרך גבעות הכורכר, נס ציונה"שומר היערות" – מפגש רחוב השריון ודרך גבעות הכורכר, נס ציונה

קישורים חיצוניים
----------------

ויקישיתוף מדיה וקבצים בנושא **אמיליו מוגילנר** בוויקישיתוף
* אמיליו מוגילנר, באתר מוזיאון ישראל, ירושלים
* אלון פרס, אמנות זה כואב: אמן המחאה ממשיך ליצור עם יד משותקת מניסיון רצח, באתר xnet‏, 4 בינואר 2017
* אמיליו מוגילנר, באתר כיכר השבת
* רפאל לוי, צפו: סיפור חייו המדהים של אמיליו, באתר ערוץ 7, 11 בדצמבר 2017

הערות שוליים
------------

1. ↑  שמעון איפרגן, בדואים ניסו לרצוח אותי, גנבים ניסו לחסל אותי, אבל אני שורד. אלחם נגד האנטנות עד טיפת דמי האחרונה, באתר מאקו, 11 ביוני 2020
**משחקי טקטיקה בזמן אמת** (באנגלית: **Real-time tactics**, או בקיצור **RTT**) הוא תת-ז'אנר של הז'אנר משחקי האסטרטגיה הממוחשבים אשר מתמקד בקבלת החלטות טקטיות וחשיבה מהירה בזמן אמת. בניגוד למשחקי משחקי האסטרטגיה בזמן אמת המסורתיים, אשר מתמקדים גם לעתים רבות בניהול של משאבים והקמת בסיסים, במשחקי טקטיקה בזמן אמת ההתמקדות היא אך ורק בביצוע של טקטיקות מורכבות בשדה הקרב.

**משחקיות**

משחקי טקטיקה בזמן אמת כוללים בדרך כלל קרבות ומשימות בקנה מידה קטן יחסית בהשוואה למשחקי אסטרטגיה בזמן אמת. השחקן שולט בדרך כלל במספר מוגבל של יחידות או חוליות בשדה הקרב ועליהם לקבל החלטות אסטרטגיות בזמן אמת כדי להשלים משימות שונות, כמו למשל כיבוש של יעדים מסוימים, חיסול כוחות אויב או השלמת משימות ספציפיות כמו חילוץ בני ערובה, השמדת מתקנים של האויב, וליווי אח"מים למקום מבטחים..

במהלך המשחק השחקן חייב להסתגל לתנאים המשתנים של שדה הקרב המשתנים על מנת להערים על האויב.

  

**משחקים בולטים**

* "XCOM: Chimera Squad"

* סדרת משחקי "Commandos: Behind Enemy Lines"
* סדרת משחקי "Company of Heroes"
* "World in Conflict"
* סדרת משחקי "Men of War"
* סדרת משחקי "Desperados: Wanted Dead or Alive"
* "Shadow Tactics: Blades of the Shogun"
* "XCOM: Chimera Squad"

ראו גם
------

* משחק אסטרטגיה ממוחשב
* משחק תפקידים טקטי

קישורים חיצוניים
----------------
**יואינטתריום** (שם מדעי: *Uintatherium*; מילולית: "הבהמה של הרי יואינטה") הוא יונק גדול נכחד מתקופת האאוקן שחי לפני 45-37 מיליון שנה באמריקה הצפונית (בעיקר באזור המדינות יוטה וויומינג שלמורדות הרי יואינטה) ובסין. למרות מראהו דמוי הקרנף הוא היה שייך לסדרה נכחדת בשם דינוצרטים שלא קרובה לאף יונק מודרני.

מאפיינים
--------

יונק זה היה גדול מאוד והגיע לאורך 4 מטר, גובה כתפיים של 1.75 מטר ומשקל של 2 טונות. הוא דמה במראהו לקרנף מוזר. כפות רגליו היו בעלות אצבעות במקום פרסות והגולגולת שלו הייתה בעלת מבנה מוזר עם לסתות בעלות שיניים קטנות למעט זוג ניבים גדולים בקצוות שבלטו כלפי חוץ, זוג זיזים מתחת הסנטר, עצמות לחיים מעוגלות סמוך לעיניים וזוג לוחיות קטנות על כיפת הגולגולת. החוטם היה קצר עם קרן גדולה מעליו וקצה שפנה מעלה. מאחורי הגולגולת היו שרירי צוואר גדולים מאוד שעזרו לשאת אותה והיו גבוהים מעט יותר מכיפת הגולגולת.

ייתכן שיצור זה היה חצי מימי והתנהג כמו היפופוטם. הניבים הגדולים שמזכירים בצורתם את ניבי הסמילודון נמצאו רק אצל הזכרים ונראה שעזרו להם להילחם על שטחים ונקבות ואולי גם להגנה. השיניים המוזרות גם עזרו להם לעקור צמחייה קשה מהאדמה. ואולם השיניים הפנימיות החלשות מעידות שהיצור ניזון בעיקר מצמחייה רכה.

נמצאו שני מינים של היצור: *Uintatherium anceps* ו*Uintatherium insperatus* והם נכחדו בסוף האאוקן לפני 37 מיליון שנה.

בתרבות
------

יונק זה הופיע במשחק עולם היורה: המשחק.

קישורים חיצוניים
----------------

ויקישיתוף מדיה וקבצים בנושא **יואינטתריום** בוויקישיתוף
* יואינטתריום, באתר האנציקלופדיה של החיים (באנגלית)
* יואינטתריום, באתר GBIF (באנגלית)
* יואינטתריום, באתר אנציקלופדיה בריטניקה (באנגלית)

איור אפשרי של היואינטתריום
**אוון פונג** (באנגלית: **Evan Fong**, נולד ב-31 במאי 1992) המוכר בכינויו ואנוס גיימינג (באנגלית: **VanossGaming**), או פשוט ואנוס, הוא יוטיובר וגיימר קנדי. הוא מפיק ועורך תוכן שבו הוא משחק עם חברים משחקים מסוימים, מציג מערכונים קומיים, ומשלים מודים ואתגרים מסוימים במשחקים. מאז שהתחיל את קריירת היוטיוב שלו בשנת 2011, הערוץ של אוון קיבל 21 מיליון משתמשים רשומים וכ-8 מיליארד צפיות כוללות, נכון ל-5 באוקטובר 2021, והוא ממוקם במקום 150 ברשימת הערוצים עם הכי הרבה משתמשים רשומים.

ראשית חייו
----------

אוון פונג טוען שהוא לא נחשף למשחקי וידאו בילדותו, אך הוא שיחק "פה ושם" משחקי קופסה בעיקר.

אחרי שבמקור היה שחקן הוקי קרח מקצועי, פונג למד כלכלה באוניברסיטה, אבל אחר שנתיים, נשר מהאוניברסיטה לטובת קריירת היוטיוב שלו כעבודה ועיסוק חיים. פונג טוען שבהתחלה הוריו חששו מכך שהזניח את לימודיו לטובת ייצור והפקת תוכן עבור ערוץ היוטיוב שלו, בהצהרה ש"למרות שיש למישהו פוטנציאל לערוץ יוטיוב, זו לא דרך מובטחת לעבודה ולעתיד".

קריירת היוטיוב
--------------

### בסיס

רוב סרטוניו של פונג הם מבחר או לקט של "קטעים מצחיקים" שקרו בזמן משחק מסוים, בדרך כלל עם יוטיוברים קומיקאים אחרים.
המשחקים הראשיים שהוא משחק בהם הם : (אנ') Grand Theft Auto V, Call of Duty: WAW, Call of Duty: Black Ops II, Call of Duty:Black Ops III,
Garry's Mod, Dead Realm, Ark: Survival Evolved, Moonbase Alpha ולאחרונה גם The Devision,Far Cry:Primal ,The Culling.

### היסטוריה

פונג ייצר את ערוץ היוטיוב שלו VanossGaming ב-15 בספטמבר 2011. הוא הכיר את חבריו כאשר היו ערוצי יוטיוב מתחילים. חבריו הם H2O Delirious, Terroriser, Moo Snuckel, I Am Wildcat, BasicallyIDoWrk, Mini Ladd, Lui Calibre, Daithi De Nogla. אוון חשף את פניו בפעם הראשונה למצלמה ביולי 2013, עם סרטון החוגג מיליון משתמשים רשומים. בינואר 2015 אוון התחיל לשים תשומת לב לערוץ שלו, כאשר הגיע ל-11 מיליון משתמשים רשומים וכאשר הגיע לבין 25 ערוצי היוטיוב עם הכי הרבה סאבים. הוא הדגיש ואמר כי "צופים ממש אוהבים את הסוג האותנטי של התוכן של חברים שסתם משחקים ועושים צחוקים, כי הם מזדהים עם זה" .
ב-26 בנובמבר, פונג הכריז בטוויטר שהוא עורך לוגו חדש לערוץ. הוא שחרר את הלוגו החדש מאוחר יותר באותו יום, יחד עם חולצות שעליהן הלוגו במהדורה מוגבלת.

פרויקטים אחרים
--------------

ב-25 ביולי 2015, אוון הכריז שהוא עבד על משחק ששמו "Dead Realm" בשש-שבע חודשים האחרונים, כמפיק יצירתי, לצד יוטיוברים אחרים כמו Daithi De Nogla, Terroriser וגם MiniLadd. המשחק שוחרר בסטים כ"יציאה מוקדמת" ב-30 ביולי 2015 ושוחרר רשמית בשנת 2016 המוקדמת.

חייו האישיים
------------

אוון פונג נולד ב-31 ביולי 1992, בטורונטו,קנדה. מוצאו של פונג הוא אסייתי, בעוד שאימו קוריאנית ואביו סיני. מחוץ לקריירת היוטיוב שלו, אוון ממשיך לשחק הוקי קרח בשעות הפנאי וגם מנגן בגיטרה כתחביב נוסף.

קישורים חיצוניים
----------------

ויקישיתוף מדיה וקבצים בנושא **ואנוס גיימינג** בוויקישיתוף
* ואנוס גיימינג, ברשת החברתית פייסבוק
* ואנוס גיימינג, ברשת החברתית אקס (טוויטר)
* ואנוס גיימינג, ברשת החברתית אינסטגרם
* ואנוס גיימינג, סרטונים בערוץ היוטיוב
* ערוץ הגיימינג ביוטיוב VanossGaming
**תמיר מורג** (נולד ב-5 ביוני 1981) הוא עיתונאי ישראלי המשמש ככתב המדיני של ערוץ עכשיו 14. קודם לכן שימש עורך בעיתון מעריב, ראש דסק החדשות באתר nrg ובאתר ישראל היום, הכתב מדיני של ישראל היום, ודוברם של חברי הכנסת איתן כבל, חיליק בר ועמיר פרץ.

ביוגרפיה
--------

נולד וגדל בבת ים לגרשון ועפרה. התגייס לצה"ל ב-1999 ושירת כלוחם בגדוד התותחנים 405 של חטיבת האש 282. לאחר שחרורו מהצבא היה פעיל במפלגת העבודה. בעל תואר ראשון בהיסטוריה מהאוניברסיטה העברית ותואר שני במדעי הרוח ומחשבה חברתית מאוניברסיטת ניו יורק (NYU). את עבודת התזה שלו כתב בהנחיית פרופ' איתמר רבינוביץ', על תקופת ההמתנה למלחמת ששת הימים.

במאי 2022 חשף כי נשיא המדינה לשעבר משה קצב, שהורשע באונס, עומד לפרסם ספר זיכרונות שנוי במחלוקת. ביוני 2022, במהלך הפלישה הרוסית לאוקראינה, דיווח מהמדינה בשליחות ישראל היום. באוקטובר 2022 פרסם תחקיר שממנו עלו חשדות לפיהם ראש הממשלה יאיר לפיד שיקר במשך שנים בנוגע לפרטי שירותו הצבאי בטרם שובץ בעיתון במחנה, ובנוגע לנסיבות הגעתו לעיתון. בנובמבר חשף כי ראש הממשלה המיועד, בנימין נתניהו, מעוניין למנות את מקורבו ושגריר ישראל בארצות הברית לשעבר רון דרמר לתפקיד שר בממשלתו, כפי שאכן קרה בסופו של דבר.

ביולי 2023 הצטרף לערוץ עכשיו 14 והחל לשמש ככתב המדיני של הערוץ.

חיים אישיים
-----------

מורג הוא רווק ומתגורר במושב זיתן במרכז הארץ. אחותו היא המשפטנית ליאת לבנון-מורג המשמשת מרצה למשפטים בקינגס קולג' בלונדון.

קישורים חיצוניים
----------------

ויקישיתוף מדיה וקבצים בנושא **תמיר מורג** בוויקישיתוף
* הכתבות של תמיר מורג באתר ישראל היום

הערות שוליים
------------

1. ↑  תמיר מורג, תיק לפיד: איך הגיע רה"מ לעיתון "במחנה"? הגרסאות השונות והעדויות החדשות, באתר ישראל היום, 13 באוקטובר 2022

|  |
| --- |
| תוכניות | ישראל הבוקר • האולפן הפתוח • ריקלין ושות • מהדורת החדשות המרכזית של עכשיו 14 • הפטריוטים • שבע • כלכלי בלילה • פָתְחִי את שַׁי |
| סגל | נועם אמיר • עקיבא ביגמן • הלל ביטון רוזן • שרה ב"ק • שי גולדן • בועז גולן • שרון גל • נוה דרומי • יותם זמרי • יערה זרד • מגי טביבי • נתי לנגרמן • ינון מגל • אראל סג"ל • גיל ססובר • איתמר פליישמן • מוטי קסטל • שמעון ריקלין • ליטל שמש • ברוך ידיד • תמיר מורג • דני רופ • אריאל עידן • גלעד צוויק • יהונתן וייס • שלו כחלון • שגיא אלמוג כהן • דור אזרד • מורן סקיטל • אליה פרג'ון • אדיר לחקים • טל היינריך • עתי שלו • רונה לוי • דרור בלאזדה • יעקב ברדוגו • ליאור סודרי • שיראל ללום נהיר |
**מַרְקֶרְמֶר** (בהולנדית: **Markermeer**) הוא אגם במרכז הולנד, הגובל במחוזות צפון הולנד ופלבולנד, ובאגם האייסלמיר הגדול ממנו. שטחו של המרקרמר 700 קמ"ר ועומקו נע בין 3 ל-5 מטרים. הוא קרוי על שם אי קטן לשעבר השוכן לחופיו, כיום חצי אי, מרקן (Marken), שבו שוכן כפר באותו שם. חלקו הדרום-מערבי של האגם, שמשתרע מהאזור שבו נשפכו בעבר מימי נהר אָי (IJ) אל הזאודרזיי (הים הדרומי שקדם לאייסלמר ולמרקמר), ידוע כיום בשם איימר (Ijmeer).

מלכתחילה לא הייתה כוונה שהמרקמר יישאר אגם. הוא היה חלק מהזאודרזי, שהיה מפרץ פנימי של הים הצפוני ושב-1932 נסגר על ידי סוללת העפר של האפסלאודייק וכך הפך האייסלמר להיות אגם מים מתוקים. השנים הבאות עמדו בסימן של כיבוש הים וייבוש שטחי אדמה נרחבים, הפולדרים, במסגרת מיזם רחב-ממדים שנקרא "עבודות הזאודרזיי" (Zuiderzeewerken). אחד מהפולדרים הללו, שהיה אמור להיקרא "מרקרוורד" (Markerwaard), היה אמור להיווצר בשטחו של המרקרמר באמצעות בניית סוללת העפר האוטריבדייק (Houtribdijk). הסוללה הושלמה ב-1976, ומבחינה הידרולוגית פיצלה את האייסלמר לשני חלקים, כשהחלק הדרומי הוא המרקרמר.

בשל שינוי סדרי עדיפויות ובשל ספקות שעלו בנוגע לעלויות הכלכליות הכרוכות בייבושו של המקרוורד, נדחתה תוכנית הייבוש לשנות השמונים ולמעשה לא בוצעה מעולם. מאז הפך המרקרמר לנכס סביבתי ותיירותי בפני עצמו.

המרקרמר משמש מאגר מים מתוקים וחיץ נגד שיטפונות ובצורות. ב-2003 הוכתה הולנד בבצורת וכמה סוללת עפר קטנות עמדו בפני סכנה. מים שהועברו מהמרקרמר שימשו כדי לשמור על האזורים סביב לאמסטרדם מפני יובש וכדי לשמור על שלמותן של סוללות העפר.

מטרתו של מיזם חדש, הקרוי "מרקר ואדן" (Marker Wadden, ע"ש ים ואדן), היא ליצור כמה איים בצפון המרקרמר.

קישורים חיצוניים
----------------

ויקישיתוף מדיה וקבצים בנושא **מרקרמיר** בוויקישיתוף
* Lake Markermeer, Netherlands - Lakelubbers (באנגלית)
* Rémon Saaltink, Markermeer: from aquatic desert to diverse ecosystem, 6/4/2014  (באנגלית)

הערות שוליים
------------

1. ↑  מידע על המיזם (באנגלית)
**עוזאל ותיק** (נולד ב-31 ביולי 1982) הוא ראש מועצה מקומית קדומים.

ביוגרפיה
--------

נולד וגדל בקדומים. בעבר ותיק כיהן כסגן ומ"מ ראש מועצת קדומים.

היה סמנכ"ל שיווק בסיטיפס.

בבחירות למועצת קדומים ב־2018 נבחר ותיק לחבר המועצה מטעם סיעת קדם כל קדומים של חננאל דורני, ומונה לסגן ראש המועצה.

בספטמבר 2021 מונה ותיק למנהל הדוברות משרד הפנים. שימש כחבר ממונה במועצה המקומית שער השומרון מטעם משרד הפנים. ותיק פרש מתפקיד זה ביוני 2023 על מנת להתמודד לראשות מועצת קדומים.

ותיק זכה לתמיכה מראש המועצה הקודם חננאל דורני, שהחליט שלא להתמודד לכהונה נוספת. עקב פריצת מלחמת חרבות ברזל נדחו הבחירות לפברואר 2024, וותיק גבר בהן על אלון פרבשטיין ואליאנה זילברמן, ונבחר לראשות המועצה.

נשוי ואב לשישה. לוותיק תואר ראשון במשפטים מהקריה האקדמית אונו, ותואר שני במנהל מערכות חירום מאוניברסיטת תל אביב.

הערות שוליים
------------

1. ↑  **קמצ"ם 249**, ה'תשע"ט מרץ 2019, עמ' 8808–8809
2. ↑  עוזאל ותיק ינהל את הדוברות, התקשורת וההסברה במשרד הפנים, באתר אייס, 29 בספטמבר 2021
3. 1 2  עוזאל ותיק נבחר בקדומים: הפער - פחות מ-30 קולות, באתר כיפה, 29 בפברואר 2024
4. 1 2  עוזאל ותיק התפטר מתפקידו וירוץ לראשות המועצה, באתר "סרוגים", 22 ביוני 2023
**ברוס רוי מקנזי** (באנגלית: **Bruce Roy McKenzie**; ינואר 1919 - 24 במאי 1978) היה פוליטיקאי קנייתי, שר החקלאות בקניה תחת שלטונו של נשיא קניה ג'ומו קניאטה, ויועץ לנשיא. נטען שעבד בשביל שירותי המודיעין של בריטניה, דרום אפריקה או ישראל.

ביוגרפיה
--------

מקנזי נולד בינואר 1919 בריצ'מונד (Richmond) שבמחוז נטאל בדרום אפריקה, ובצעירותו רכש השכלה חקלאית. במלחמת העולם השנייה הצטרף לחיל האוויר הדרום-אפריקאי, ובהמשך שירת תחת חיל האוויר המלכותי הבריטי. הוא שירת בצפון אפריקה, הים התיכון ובאירופה. ב-1946 היגר לקניה, ועסק בחקלאות בסביבת נקורו. ב-1945 נישא להנרייטה אדמונדסון ונולדו להם שלושה ילדים. ב-1964 התגרשו, וב-1967 נישא לכריסטינה ברידג'מן שממנה נולדו לו בת ובן.

ב-1957 הצטרף למועצה המחוקקת של קניה. ב-1959 היה לשר החקלאות הקנייתי. מ-1962 שימש כשר ההתיישבות, עד פרישתו מהחיים הפוליטיים ב-1970. ב-1963 נבחר לבית המחוקקים כחבר מטעם מפלגת האיחוד האפריקני הלאומי, מפלגתו של ג'ומו קניאטה. מקנזי היה מנהלה של חברת East African Airways, עד להתמוטטותה הכלכלית ב-1977, ובהמשך היה למנהלה של חברת התעופה הלאומית של קניה, קניה איירווייז.

ב-24 במאי 1978 לאחר שביקר את שליט אוגנדה אידי אמין, נהרג בהתפוצצות המטוס בחזרתו לקנייה מעל גבעות נגונג, כתוצאה מהתפוצצות פצצה שהוטמנה במתנה שקיבל. לאחר מותו תיאר ג'ומו קניאטה את מקנזי כאחד מחבריו הטובים, וכאחד האירופים הראשונים מתושבי קניה אשר שזיהה עצמו עם המאבק לעצמאות (Uhuru).

שמו נקשר לסיוע לישראל במבצע אנטבה, ועל פועלו עבור קהילת המודיעין הישראלית הוענק לו לאחר מותו אות יקיר הסתר. חורשה לזכרו ניטעה בישראל בין מחלף גולני למחלף המוביל, סמוך לצומת בית רימון.

קישורים חיצוניים
----------------

* Tembo7, Kenya Tembo

* משה נסטלבאום, היה אחראי לסיכול פעולת טרור נגד מטוס אל-על ב-76' וזכה ל"אות יקיר הסתר", באתר מעריב, 12 בספטמבר 2021

הערות שוליים
------------

1. ↑
2. ↑
3. ↑  Colin Leys, **Underdevelopment in Kenya: The Political Economy of Neo-Colonialism, 1964-1971**, University of California Press, 1974, ISBN 0520027701. p65
4. ↑  הטיימס, 25 במאי 1978
5. ↑  Dirty Work: The CIA in Africa, עמ 151
6. ↑  אמנון קווה, ‏האיש שידע יותר מדי, **מבט מל"מ** 9, ספטמבר 1994, עמ' 7

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2018121620
* VIAF: 6112153716426058820003
* WorldCat: lccn-no2018121620

 |
**אקולוגיה חברתית** היא זרם מחשבתי קרוב לאנרכיזם העוסק ביחסים בין אוכלוסיות של בני האדם ובין הסביבה שלהן.

אקולוגיה חברתית היא, לדברי פרשנייה:
"ביקורת קוהרנטית ועמוקה על המגמות החברתיות הפוליטיות האנטי-אקולוגיות הנוכחיות" כמו גם "גישה משקמת, אקולוגית, קהילתנית ומוסרית לחברה".

אקולוגים חברתיים מאמינים כי מתרחש משבר אקולוגי ושהוא תוצר של הקפיטליזם. הם מאמינים כי לא רק מספר האנשים, אלא גם הדרך בה אנשים מתייחסים זה לזה היא מהגורמים למשברים הכלכליים, החברתיים והאקולוגיים המתרחשים לטענתם. צריכת יתר, התמקדות בייצור ותרבות הצריכה הם לפיכך תסמינים, שנובעים מנושא עמוק יותר בעל הקשרים אתיים בתוך החברות.

אקולוגיה חברתית היא אחד מזרמי המחשבה המשפיעים ביותר בחשיבה הסביבתית ובהגות האקו-אנרכיסטית בתוך האנרכיזם. היא מקושרת לרעיונות וליצירות של מארי בוקצ'ין, שכתב על נושאים אלה החל משנות ה-1950 ועד מותו, ואשר החל משנות 1960 שילב נושאים אלה יחד עם אנרכיזם חברתי מהפכני. יצירותיו כוללות את "אנרכיזם לאחר מחסור", "לעבר חברה אקולוגית" ו"האקולוגיה של החופש". ורבות אחרות.

אקולוגיה חברתית טוענת כי שורשי המשבר הסביבתי נמצאים ביחסי השליטה בין אנשים. השליטה על הטבע נתפסת כתוצאה של שליטה בתוך החברה, אבל דבר זה הגיע לדרגת משבר רק בתוך הקפיטליזם. במילותיו של מארי בוקצ'ין:

"הרעיון שהאדם חייב לשלוט בטבע נובע ישירות מהשליטה של האדם באדם... אבל רק לאחר שקשרי הקהילה... התמוססו לכדי קשרי שוק קרה הדבר שהפלנטה עצמה צומצמה למשאבים לשם ניצול. נטייה זו בת מאות השנים התפתחה למלוא חומרתה בקפיטליזם המודרני. בשל טבעה התחרותי, החברה הבורגנית לא רק מציבה אנשים זה כנגד זה, אלא גם את המסה של האנושות כנגד העולם הטבעי. בדיוק כשם שאנשים הופכים לסחורות, כך גם כל היבט אחר של הטבע הופך לסחורה, משאב שנועד לייצור ולשיווק על פי גחמה".
"הגזל של רוח האדם על ידי השוק מקביל לשוד של כדור הארץ על ידי ההון".
אוניברסיטת קליפורניה באירוויין מעניקה תואר ראשון באקולוגיה חברתית.

ראו גם
------

* מארי בוקצ'ין
* אקו-אנרכיזם
* צדק סביבתי
* ישמעאל
* תיעוש

קישורים חיצוניים
----------------

ויקישיתוף מדיה וקבצים בנושא **אקולוגיה חברתית** בוויקישיתוף
* המכון לאקולוגיה חברתית

הערות שוליים
------------

1. ↑  (הקישור אינו פעיל, 16.6.2020)
"**הקצב**" (צרפתית: "**Le Boucher**") הוא מותחן קולנוע צרפתי משנת 1970 בבימויו של קלוד שברול. הסרט מתאר את היחסים המתפתחים בין מורה וקצב בעיירה כפרית בצרפת כשברקע מתקיימת חקירה של שורת מקרי רצח המתבצעים באזור. הסרט מתרחש בעיירה טרמולה (Tremolat) שבמחוז דורדון בדרום מערב צרפת, וגם צולם בה. מערות לאסקו הסמוכות, בהן נמצאו ממצאים פרהיסטוריים, משמשות גם הן תפאורה לסצנה בסרט. יש הרואים בסרט זה כאחד מסרטיו הבולטים של שברול בסדרה של שישה סרטים אותם ביים בסוף שנות ה-60 ובתחילת שנות ה-70 ואשר נחשבים כאחת מפסגות יצירתו.

תקציר העלילה
------------

בחתונה הנערכת בעיירה מתוודעים זה לזה, פופול, קצב שהשתחרר משירות צבאי רב שנים ושבע קרבות, והלן, אישה מודרנית ואסרטיבית, המורה והמנהלת של בית הספר הקטן, שהגיעה לעיירה לפני זמן לא רב. השניים מתקרבים אך שומרים על יחסים אפלטוניים. במקביל, מתגלה גופת צעירה באזור העיירה והמשטרה מתחילה בחקירות. הלן מעניקה לפופול מתנת יום הולדת מצית ובעת טיול של ילדי בית הספר בהדרכתה היא מגלה גופת צעירה ולידה היא מוצאת מצית זהה למצית שהעניקה. היא אוספת את הפריט מהשטח ואינה מגלה על מציאתו לאיש. מכאן ואילך מתלבטת הלן לגבי המשך יחסיה עם פופול עד הסוף הטרגי בו מתגלה האמת.

שחקנים ראשיים
-------------

* סטפאן אודראן - הלן (המורה)
* ז'אן יאן - פופול (הקצב)
* רוז'ה רודל - מפקח המשטרה גרומבש

ביקורת
------

הסרט נחשב על ידי מבקרים רבים כאחד מסרטיו של שברול הקרובים ביותר לסגנונו של היצ'קוק, שהשפעתו הרבה על שברול ניתנת לזיהוי בסרטים רבים. המבקר האמריקאי, וינסנט קנבי, מציין כי גם בסרטו זה של שברול קיים המוטיב של רגע מוחמץ, שהיה יכול לשנות את חיי הדמויות וכיוון שהוחמץ, מובילה העלילה לטרגדיה. הוא מוצא את הרגע הזה בסצנה בה שואל פופול את הלן "מה תעשי אם אנסה לנשק אותך עכשיו?" והיא עונה: "מאומה, אך אני מעדיפה שלא תעשה זאת." קנבי מציין כי נראה כי שברול לעולם לא ישיג את הספונטניות של היצ'קוק ופריץ לנג (הוא רואה בסרטיהם "בכבלי השכחה" ו"רחוב סקרלט" (אנ') כמודל לריאליזם הרומנטי של "הקצב"), אך הוא עולה עליהם בציור הדמויות ורגשותיהם ובתיאור היחסים בינן לבין עצמן כמו גם עם סביבתם. קנבי אף טוען כי שברול איננו מעוניין באמת בבניית המתח בסיפור והוא מעדיף לתאר את סיפור האהבה הבלתי ממומש, וזאת, מתוך כבוד למורכבותן של הדמויות המרכזיות בסרט.

מבקר אמריקאי נוסף, רוג'ר איברט, טוען אף הוא כי המתח הנוצר אצל הצופה איננו תוצאה של השאלה "מה יקרה עכשיו?", אלא של השאלות: "מה הם יודעים?", "מה הם חושבים?" ומה הם רוצים?"; כך בונה במאי הסרט שיא רגשי ופסיכולוגי.

קישורים חיצוניים
----------------

* "הקצב", במסד הנתונים הקולנועיים IMDb (באנגלית)
* "הקצב", באתר נטפליקס
* "הקצב", באתר AllMovie (באנגלית)
* "הקצב", באתר Rotten Tomatoes (באנגלית)
* "הקצב", במסד הנתונים הקולנועיים KinoPoisk (ברוסית)
* זאב רב נוף, היצ'קוק - על, דבר, 13 באפריל 1975
* וינסנט קנבי, Le Boucher (1970), אתר הניו יורק טיימס, 14 בספטמבר 1970
* Le Boucher / The Butcher (2003), האתר של רוג'ר איברט, 23 בנובמבר 2003

הערות שוליים
------------

1. ↑  דרק מלקולם, Claude Chabrol: La Femme Infidele, אתר הגרדיאן, 29 באפריל 1999
2. ↑  אורי קליין, המלצת השבוע, באתר הארץ, 8 ביולי 2004

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16655068w (data)
* GND: 7569460-8
* VIAF: 224737140
* WorldCat (עם VIAF): 224737140

 |
**ערן הילדסהיים** (נולד ב-22 בדצמבר 1975) הוא עיתונאי עצמאי ובלוגר העוסק בתחומי הכלכלה והחברה.

ביוגרפיה
--------

ערן הילדסהיים נולד וגדל בבת ים להורים מורים. הוא בוגר תואר ראשון במדעי המחשב מהאוניברסיטה הפתוחה.

בשנת 2011 הקים את בלוג "הכלכלה האמיתית" העוסק בכלכלה וחברה תוך אתגור המוסכמות המקובלות בחומים כגון אופן יצירת הכסף, עולם הבנקאות, תחום הבריאות, השפעת התאגידים הגדולים על חיי האזרחים ועוד. בשנת 2012 הבלוג נבחר על ידי עיתון ידיעות אחרונות לבלוג הכלכלי הטוב ביותר לשנה זו. בשנים 2014 - 2017 ערך והגיש ברשת א' של קול ישראל תוכנית הנושאת את שמו של הבלוג הכלכלה האמיתית. עם סגירת קול ישראל ופתיחת תאגיד השידור הציבורי, עבר הילדסהיים להגיש את התוכנית "מכאן ומכאן" ברשת כאן תרבות עד להורדתה משידור בינואר 2018.

משנת 2016 הוא חבר בוועד המנהל של "שקוף" (בעבר "קרן התחקירים העצמאית"). בשנים 2016-2017 שימש כפרשן בתוכנית לילה כלכלי ששודרה בערוץ עשר. משנת 2017 הוא בעל טור דעה בגלובס.

מנובמבר 2018 השתתף הילדסהיים בתוכנית התחקירים "הרשת החברתית" בערוץ רשת 13, לצדם של תומר אביטל ואור-לי ברלב.

הילדסהיים נשוי ואב לשלושה.

קישורים חיצוניים
----------------

ויקישיתוף מדיה וקבצים בנושא **ערן הילדסהיים** בוויקישיתוף
* ערן הילדסהיים, ברשת החברתית פייסבוק
* ערן הילדסהיים, ברשת החברתית אקס (טוויטר)
* ערן הילדסהיים, ברשת החברתית LinkedIn
* ערן הילדסהיים, סרטונים בערוץ היוטיוב
* אביב לביא, ‏כסף אבוד, באתר ‏מאקו‏, 29 באוקטובר 2013
* אלעד מן, ליד ברבש בחדשות 12 הייתי שם מישהו מהתחום הכלכלי, למשל, שיבהיר גם את נזקי הסגר, באתר העין השביעית, 9 במאי 2020

הערות שוליים
------------

1. ↑  אורן פרסיקו, התאגיד מבטל תוכנית ביקורתית, באתר העין השביעית, 8 בינואר 2018
2. ↑  "הרשת החברתית" - השריר האקטיביסטי בפעולה, באתר ynet, 1 בנובמבר 2018
פירוש נוסף ערך זה עוסק בכימאי פיזיקלי. אם התכוונתם למוזיקאי, ראו דן הופרט (מוזיקאי).

**דן איתמר** **(דני) הוּפֶּרְט** (17 בינואר 1944 – 4 ביוני 2019) היה כימאי פיזיקלי ישראלי ופרופסור מן המניין בבית הספר לכימיה באוניברסיטת תל אביב.

ביוגרפיה
--------

הופרט נולד בתל אביב.

את כל תאריו רכש באוניברסיטת תל אביב. את לימודיו לתואר ראשון עשה במסגרת המחזור הראשון של בית הספר לכימיה, והשלים את חובותיו בשנת 1967. את לימודיו לתואר שני סיים בשנת 1970 ומיד לאחר מכן המשיך ללימודי תואר שלישי בכימיה בהנחיית פרופ' יהושע יורטנר. את עבודת הדוקטורט, שעסקה בתהליכי רלקסציה אלקטרוניים במצבים מעוררים של מולקולות גדולות, הגיש בשנת 1974.

באותה שנה יצא הופרט לארצות הברית ושהה כעמית בתר-דוקטורי במעבדות בל. עם חזרתו לישראל בשנת 1977, הצטרף לבית הספר לכימיה באוניברסיטת תל אביב כחבר סגל, ובשנת 1990 קודם לדרגת פרופסור מן המניין.

בשנת 1994 מונה הופרט לדקאן מיוחד לענייני עלייה, וכיהן בתפקיד זה עד לשנת 2001. בשנים 2010–2014 הופקד על הקתדרה לתהליכים כימיים שם אמריקו-לטאי.

בשנת 2012 יצא הופרט לגמלאות אך המשיך לעסוק במחקר פעיל גם לאחר מכן.

במרץ 2019 נערך בבית הספר לכימיה סימפוזיון לכבודו, עם מלאות לו 75.

התגורר בכפר סבא. בחודשים האחרונים לחייו לקה במחלה נוירולוגית, ונפטר ביוני 2019. הותיר אחריו את רעייתו, זכריני, ואת ילדיהם.

מחקר
----

מחקרו של הופרט עסק בתופעות מולקולריות במצב המעורר, ובפרט בצורונים הנקראים פוטו-חומצות. אלה הן מולקולות המשנות את החומציות שלהן במצב המעורר, בכעשרה סדרי גודל ביחס למצב היסוד שלהן. המולקולות אותן חקר הופרט, עוררו ממצב היסוד האלקטרוני באמצעות תהליכים מושרי קרינת על-סגול ואור נראה הנישאת על גבי פולסי לייזר בתחום הפמטושנייה.

הופרט חקר את בשיטות קצב מעבר הפרוטון מהפוטו-חומצות אל מולקולות אחרות המשמשות כבסיס כימי. במחקרו מצא הופרט כי פוטו-חומצות חזקות מעבירות פרוטון למים ולכהלים בתוך פרק זמן של 100 פמטו-שניות, בו כל אופני התנודה המולקולריים אינם פעילים, למעט ויברציות מהירות.

בשלהי שנות פעילותו התמקד הופרט במציאת תופעות פוטו-חומציות בחומרי טבע, ובפרט בצמחים.

קישורים חיצוניים
----------------

* דף אישי, באתר אוניברסיטת תל אביב

הערות שוליים
------------

1. ↑  ילקוט הפרסומים, הודעות מאת הרשם לענייני ירושה, ‏15 בספטמבר 2019
2. ↑  In Memoriam, ICS website, האגודה הישראלית לכימיה
3. ↑  The many faces of Spectroscopy: Dan Huppert's 75th Birtday Simposium

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007378123105171
* ORCID: 0000-0002-0292-4106
* VIAF: 10152199294514282810
* WorldCat: viaf-10152199294514282810

 |
**עיר של טיפשים** היא עיר שמתוארת בפולקלור כמאכלסת טיפשים שאין כדוגמתם. ערי טיפשים מופיעות בפולקלור של עמים אחדים.

השלט בכניסה לגותאם
ערי טיפשים בפולקלור של תרבויות שונות:

* ביוון העתיקה היה מדובר באנשי העיר אבדרה, הראשונה בערי הטיפשים.
* באנגליה מדובר באנשי הכפר גותאם.
* בגרמניה מדובר באנשי העיר הדמיונית שילדה, שעלילותיהם מתוארות גם בספרו של אריך קסטנר, "חכמי שילדה".
* בהולנד מדובר באנשי העיר קמפן.
* אצל הפלסטינים מדובר באנשי העיירה חמאמה או העיר חברון.
* בתימן מדובר באנשי העיר חאדם.
* בהודו הכפר מוירה שבגואה (Moira, Goa)
* בפולקלור היהודי ידועים "חכמי חלם", בני העיר חלם שבפולין.
* בישראל בעבר נפוצו מערכוני "הגשש החיוור" שהציגו כך את אנשי העיר טבריה. (לדוגמה במערכון "הקפיטריה בטבריה")

"ספר הבדיחה והחידוד" מספר על שלוש ערי טיפשים (בדיחה 1085):

שלושה טיפשים הם: חלמאי, שיקלוֹבי ודרוּיי, ומה בין שלושתם?
דרוּיי בביתו – אדם ככל האדם; דרוּיי בציבור – טיפש מופלג.
חילופו בשׁקלוֹבי; בציבור – אדם ככל האדם, בביתו – טיפש מופלג.
חלמאי, בין בביתו ובין בציבור – טיפש שבטיפשים.
תושביהן של ערי הטיפשים נהגו, על-פי הפולקלור, לעשות מעשים נפסדים שאין בהם תכלית, ובהם היו מתגאים כאילו היוו תרומה של ממש. למשל, אחד מחכמי חלם, שהיה בא בימים, שמע כי ישנו תוכי היכול להגיע לגיל מאה שנה, ועל מנת להיווכח אם אמנם נכון הדבר, הלך וקנה גוזל של תוכי כזה.

ראו גם
------

* חכמי חלם

קישורים חיצוניים
----------------